Kansallinen demokratiaohjelma 2025

Valmistelu- ja koordinointityöryhmän kokous 4/2021

**Aika** 30.8.2021 klo 14.00-16.00

**Paikka** Teams

**Työryhmän jäsenet** (x) Pekka Timonen, oikeusministeriö (pj.)

(varajäsenet suluissa) (x) Niklas Wilhelmsson, oikeusministeriö (vpj.)

(x) Johanna Nurmi (~~Markku Mölläri~~), valtiovarainministeriö

(x) ~~Harri Martikainen~~ (Hanna Helinko), sisäministeriö

(x) Pekka Alhojärvi, maa- ja metsätalousministeriö

(x) Ilkka Ojala (~~Katariina Kuhanen~~), puolustusministeriö

(x) Anju Asunta (~~Petteri Katajisto~~), ympäristöministeriö

(x) Mikael Åkermarck, (~~Maria Miró~~) liikenne- ja viestintäministeriö

~~Rauno Merisaari (Johanna Jokinen-Gavidia), ulkoministeriö~~

~~Marja N. Pulkkinen (Anna Mikander), opetus- ja kulttuuriministeriö~~

(x) Jenni Lahtinen (~~Jouni Varanka~~), valtioneuvoston kanslia

(x) Henna Leppämäki (~~Jaska Siikavirta~~), sosiaali- ja terveysministeriö

(x) ~~Varpu Taarna~~ (Anna Bruun), työ- ja elinkeinoministeriö

(x) Maria Wakeham-Hartonen, oikeusministeriö

**Sihteerit** Liisa Männistö, oikeusministeriö

**Kutsutut asiantuntijat** (x) Sami Demirbas, oikeusministeriö

(x) Anna Groth, oikeusministeriö

(x) Heini Huotarinen, oikeusministeriö

~~Arto Jääskeläinen, oikeusministeriö~~

~~Peter Kariuki, oikeusministeriö~~

(x) Johanna Kaunisvaara, oikeusministeriö

(x) Sini Lahdenperä, oikeusministeriö

(x) Laura Nurminen, oikeusministeriö

(x) Maija Setälä, Turun yliopisto

(x) Elina Siljamäki, oikeusministeriö

**Asialista**

1. **Kokouksen avaus ja läsnäolijoiden toteaminen**

Puheenjohtaja avasi kokouksen klo 14.00. Todettiin läsnäolijat.

1. **Esityslistan hyväksyminen**

Hyväksyttiin muutoksitta.

1. **Edellisen kokouksen pöytäkirjan hyväksyminen (liite 3.1)**

Hyväksyttiin muutoksitta.

1. **CITIZEN-ohjelma: Suomalaisen demokratian haasteita ja ratkaisumahdollisuuksia (liite 4.1)**

Professori Maija Setälä esitteli Strategisen tutkimuksen neuvoston (STN) CITIZEN-ohjelman hankkeissa kootut politiikkasuositukset, jotka julkaistaan 1.9.2021 (Linkki julkaisuun: [Suomalaisen demokratian kipukohdat ja ratkaisuehdotuksia niihin](https://www.aka.fi/globalassets/3-stn/1-strateginen-tutkimus/tiedon-kayttajalle/politiikkasuositukset/politiikkasuositukset/21_09_suomalaisen_demokratian_kipukohdat_ja_ratkaisumahdollisuudet.pdf)). Keskusteltiin suosituksista peilaten niitä demokratiaohjelman tavoitteisiin ja jo toteutettuihin toimenpiteisiin.

Todettiin, että isona haasteena on saada päätöksentekoon mukaan myös heitä, jotka perinteisesti eivät ole osallistuneet. Riskinä on osallistumisen eriytyminen ja osallistujajoukon vinoutuminen. Esimerkiksi satunnaisotannalla toteutettavat kansalaisraadit ovat kustannuksiltaan mittavia ja osallistujien määrä jää verrattain pieneksi. Osallistuvan budjetin hankkeissa riskinä on, että paremmin toimeentulevat asukkaat saavat niissä äänensä kuuluviin ja ehdotuksiaan läpi vaikeammassa asemassa olevien asukkaiden jäädessä päätöksenteosta syrjään.

Setälän mukaan esimerkiksi kansalaisraatien hyvänä puolena on kuitenkin se, että kansalaiset (myös ei-aktiiviset) ovat keskenään yhdenvertaisessa asemassa saada kutsun raateihin. Osallistujat on myös mahdollista kiintiöidä vinoumien korjaamiseksi. Raatien tulosten jakaminen laajemmalle yleisölle voisi lisätä niiden skaalattavuutta ja vaikuttavuutta.

Todettiin myös, että parhaillaan lausuntokierroksella olevassa hallituksen esityksessä ilmastolaiksi on laajoja osallisuuselementtejä. Lain perusteluissa tuodaan esiin mm. kansalaisraati yhtenä kansalaisten osallistumisen kannalta tarkoituksenmukaisena menettelynä.

1. **Demokratiaohjelman toimeenpanon väliraportti (liite 5.1)**

Niklas Wilhelmsson esitteli työryhmän kommenttien perusteella muokatun väliraporttiluonnoksen. Väliraportti on tarkoitus antaa oikeusvaltion ja sisäisen turvallisuuden ministerityöryhmälle 27.10.2021. Sitä ennen raportti viedään oikeusministeriön osastopäällikkökokoukseen 14.10.2021.

Sovittiin raportin jatkovalmistelusta. Ministerityöryhmää varten laaditaan raportista tiivistelmä. Lisäksi päätettiin, että raportissa nostetaan esiin jatkotoimet, jotka on tarkoitus toteuttaa vielä tällä vaalikaudella. Toimet, jotka jäävät toteutettaviksi tulevilla vaalikausilla sisällytetään myöhemmin valmisteltavaan valtioneuvoston periaatepäätökseen. Sihteeristö lähettää uuden luonnoksen työryhmän kommenteille ja työryhmän kommenttien perusteella muokattu raporttiluonnos sekä ministerityöryhmän esittelyaineisto käsitellään työryhmän seuraavassa kokouksessa.

1. **Avoimuusrekisterin valmistelu (liite 6.1)**

Sami Demirbas esitteli avoimuusrekisterin valmistelutilannetta. Keskusteltiin siitä, miten parlamentaarisen avoimuusrekisterityöryhmän mietinnössä mahdollisesti esitettävät toimenpiteet voidaan ottaa huomioon demokratiaohjelman toimeenpanossa. Todettiin, että rekisterin tavoitteena on avoimuuden lisääminen kuitenkin siten, että rekisteristä aiheutuva hallinnollinen taakka jäisi kohtuulliseksi. Valmistelussa on pyritty löytämään mahdollisimman joustava malli.

1. **Muut asiat**

Anju Asunta kertoi, että raportti ilmastokansalaisraadista on julkaistu (asiaa koskeva tiedote: <https://ym.fi/-/kansalaisraatia-testattiin-suomessa-ensimmaista-kertaa-ilmastopolitiikan-valmistelun-tukena>).

1. **Seuraavat kokoukset**

* 14.10.2021 klo 14-16
* 30.11.2021 klo 9-11

1. **Kokouksen päättäminen**

Puheenjohtaja päätti kokouksen klo 15.18.

JAKELU Työryhmän puheenjohtaja, varapuheenjohtaja, jäsenet ja varajäsenet, kutsutut asiantuntijat

TIEDOKSI Hankeikkuna